CELEX: 62011CN0388
Language: el
Date: 2011-07-22 00:00:00
Title: Υπόθεση C-388/11: Αίτηση για την έκδοση προδικαστικής αποφάσεως, την οποία υπέβαλε το Conseil d'État (Γαλλία) στις 22 Ιουλίου 2011 — Société Le Crédit Lyonnais κατά Ministre du budget, des comptes publics et de la réforme de l'État

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/13
            
         Αίτηση για την έκδοση προδικαστικής αποφάσεως, την οποία υπέβαλε το Conseil d'État (Γαλλία) στις 22 Ιουλίου 2011 — Société Le Crédit Lyonnais κατά Ministre du budget, des comptes publics et de la réforme de l'État
   (Υπόθεση C-388/11)
   2011/C 298/26
   Γλώσσα διαδικασίας: η γαλλική
   
      Αιτούν δικαστήριο
   
   Conseil d'État
   
      Διάδικοι στην υπόθεση της κύριας δίκης
   
   
      Αναιρεσείουσα: Société Le Crédit Lyonnais
   
      Αναιρεσίβλητος: Ministre du budget, des comptes publics et de la réforme de l'État
   
      Προδικαστικά ερωτήματα
   
   
               1)
            
            
               Έχουν, λαμβανομένων υπόψη των κανόνων περί του εδαφικού πεδίου του φόρου προστιθεμένης αξίας, οι παράγραφοι 2 και 5 του άρθρου 17 και το άρθρο 19 της έκτης οδηγίας 77/388/ΕΟΚ, της 17ης Μαΐου 1977 (1), την έννοια ότι, για τον υπολογισμό της αναλογίας που καθιερώνουν, η έδρα εταιρίας σε κράτος μέλος πρέπει να λαμβάνει υπόψη τα έσοδα κάθε υποκαταστήματός της εγκατεστημένου σε άλλο κράτος μέλος και, αντιστρόφως, τα υποκαταστήματα αυτά πρέπει να λαμβάνουν υπόψη το σύνολο των εσόδων της εταιρίας που εμπίπτουν στο πεδίο του φόρου προστιθεμένης αξίας;
            
         
               2)
            
            
               Δύναται να δοθεί η ίδια λύση για τα υποκαταστήματα που είναι εγκατεστημένα εκτός Ευρωπαϊκής Ένωσης, ιδίως δε όσον αφορά το δικαίωμα εκπτώσεως που προβλέπεται από το στοιχείο α' της παραγράφου 3 του άρθρου 17 και από το στοιχείο γ' της ίδιας παραγράφου, όταν πρόκειται για τραπεζικές και χρηματοοικονομικές πράξεις του άρθρου 13, Β, στοιχείο δ', σημεία 1 έως 5, που πραγματοποιούνται προς όφελος ληπτών εγκατεστημένων εκτός της Κοινότητας;
            
         
               3)
            
            
               Διαφέρει από το ένα κράτος μέλος στο άλλο η απάντηση στα δύο πρώτα ερωτήματα με γνώμονα τις δυνατότητες επιλογής που παρέχει το τελευταίο εδάφιο της παραγράφου 5 του άρθρου 17, ειδικότερα δε όσον αφορά τη δημιουργία χωριστών τομέων δραστηριότητας;
            
         
               4)
            
            
               Σε περίπτωση καταφατικής απαντήσεως σε ένα από τα δύο πρώτα ερωτήματα, αφενός, πρέπει η εφαρμογή της αναλογίας αυτής να περιοριστεί στον υπολογισμό των δικαιωμάτων εκπτώσεως του φόρου προστιθεμένης αξίας που έπληξε τις δαπάνες στις οποίες η έδρα υποβλήθηκε προς όφελος των αλλοδαπών υποκαταστημάτων και, αφετέρου, πρέπει ο συνυπολογισμός των εσόδων που πραγματοποιήθηκαν στην αλλοδαπή να γίνει σύμφωνα με τους κανόνες που έχουν εφαρμογή στο κράτος του υποκαταστήματος ή στο κράτος της έδρας;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).